armvectores/hy_wikipedia_2023 huggingface dataset:
Նովոմեշչերովո

Նովոմեշչերովո (ռուս.՝ Новомещерово, բաշկիրերեն՝ Яңы Мишәр), գյուղ Ռուսաստանի Բաշկորտոստան հանրապետության Մեչետլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 491 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արևելյան Տոկանտինսի մարզ

Արևելյան Տոկանտինս (պորտ.՝ Mesorregião Oriental do Tocantins) վարչական մեզոշրջան Բրազիլիայում, մտնում է Մարանյան նահանգի մեջ։ Բնակչությունը կազմում է 488 192 հազար մարդ՝ ըստ 2006 թվականի տվյալների։ Զբաղեցված տարածքը 121 787,067 կմ²։ Բնակչության խտությունը 4,0 մարդ/կմ²։


== Վիճակագրություն ==
Համախառն ներքին արտադրանքը կազմել է 1 512 394 481,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 3500,84 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,728
Գրեկովո-Պետրովսկի (Միլլերովսկի շրջան)

Գրեկովո-Պետրովսկի (ռուս.՝ Греково-Петровский), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Վերխնետալովսկի գյուղական համայնքի կազմի մեջ։


== Աշխարհագրություն ==


=== Փողոցներ ===
Գլուբոկայա
Յուժնայա


== Արտաքին հղումներ ==
Գրեկովո-Պետրովսկի (խուտոր)
Ալեքսանդրովո-Զավոդսկի շրջան

Ալեքսանդրովո-Զավոդսկի շրջան (ռուս.՝ Александрово-Заводский район), մունիցիպալ շրջան Ռուսաստանի Դաշնության Անդրբայկալյան երկրամասում։
Ստեղծվել է 1926 թվականին։ Վարչական կենտրոնը՝ Ալեքսանդրովսկիյ Զավոդ։


== Աշխարհագրություն ==
Շրջանի տարածքի մակերեսը կազմում է 7650 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 9367 մարդ։ Բնակչության խտությունը կազմում էր 1,22 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պաունաստե

Պաունաստե (էստ․՝ Paunaste), գյուղ Էստոնիայի Հարյումաա նահանգի Կիուե շրջանում։
2011 թվականի տվյալներով գյուղում բնակվում էր 8 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բագրատ Ա Բագրատունի

Բագրատ Ա Բագրատունի, հայ իշխան 4-րդ դարում, Բագրատունիների դինաստիայի ներկայացուցիչ, Սմբատ Ա Բագրատունու որդին։
Բագրատ Ա-ն Սպերի իշխանն էր։ Տիրույթը ստացել էր որպես ժառանգություն հորից՝ ավատատիրական օրենքների համաձայն։ Ավատատիրությունը Հայաստանում հաստատվել էր Տրդատ Մեծի իշխանության տարիներին (287-330)։ Նա ժառանգել էր նաև հոր տիտղոսը՝ թագադիր ասպետությունը։ Այդ տիտղոսով նա ծառայել է Տիրան Բ (338-350) և Արշակ Բ (350-368) արքաներին։
Բագրատի որդիներից հայտնի էր Սմբատ Բ-ն։


== Տես նաև ==
Բագրատ Բ Բագրատունի
Բագրատունիների տոհմածառ


== Գրականություն ==
Cyrille Toumanoff, Les dynasties de la Caucasie chrétienne de l'Antiquité jusqu'au xixe siècle; Tables généalogiques et chronologiques, Rome,‎ 1990, p. 122.
Յուջին Օ'Նիլ

Յուջին Գլադսթոն Օ'Նիլ (անգլ.՝ Eugene Gladstone O'Neill հոկտեմբերի 16, 1888(1888-10-16)[…], Նյու Յորք, Նյու Յորք, ԱՄՆ - նոյեմբերի 27, 1953(1953-11-27)[…], Բոստոն, ԱՄՆ), ամերիկացի դրամատուրգ, գրականության Նոբելյան մրցանակի 1936 թվականի դափնեկիր, Պուլիցերյան մրցանակի դափնեկիր (1920, 1922, 1928, 1957 (հետմահու))։


== Կենսագրություն ==
Ծնվել է Նյու Յորքում, Բրոդվեյի հյուրանոցներից մեկի համարում, Էլլա (Քվինլան) Օ'Նիլի և ամերիկյան հայտնի դերասան, իռլանդացի վերաբնակիչ Ջեյմս Օ'Նիլի ընտանիքում։ Սովորել է Նյու Յորքի կաթոլիկ գիշերօթիկ դպրոցում, ապա Նյու Լոնդոնի դպրոցում, որտեղ սիրել է գրականություն ընթերցել։
1902 թվականին ընդունվել է Կոնեկտիկուտի բողոքականների և կաթոլիկների համար նախատեսված գիշերօթիկ դպրոց։ 1906 թվականին ընդունվել է Փրինսթոնի համալսարան, սակայն մեկ տարի անց անհայտ պատճառով թողել է ուսումը։
1909 թվականին հոր կամքին հակառակ ամուսնացել է և ոսկեխույզների հետ մեկնել Հոնդուրաս, իսկ հետո՝ Անգլիա և Արգենտինա, որտեղ թափառաշրջիկ է դարձել, մուրացկանություն արել և չարաշահել ալկոհոլը՝ տառապելով դեպրեսիայով։ Ավելի ուշ աշխատանքի է ընդունվել նավագնացական ընկերությունում։


== Ծանոթագրություններ ==


== Արտաքին հղումներ ==
Eugene O'Neill official website
Casa Genotta official website
Eugene O'Neillի գործերը Գուտենբերգ նախագծում
Eugene O'Neill | PlaybillVault.com
Eugene O'Neil Autobiography at the Nobel Foundation
The Iceman Cometh: A Study Guide
Eugene O'Neill: A Life in Four Acts | Robert M. Dowling at Amazon
Works by Eugene O'Neill at Project Gutenberg Australia
Eugene O'Neill National Historic Site
American Experience - Eugene O'Neill: A Documentary Film on PBS
Works by Eugene O'Neill (public domain in Canada)
Haunted by Eugene O'Neill Archived 2010-04-14 at the Wayback Machine.—Article in BU Today, Sept. 29, 2009
Eugene O’Neill: the sailor, the sickness, the stage from the Museum of the City of New York Collections blog
Carlotta O'Neill notebook of letters and photographs, 1927-1954
Ժեներալ Կառնեյրու (Մատու Գրոսու)

Ժեներալ Կառնեյրու (պորտ.՝ General Carneiro), համայնք Բրազիլիայում՝ Մատու Գրոսու նահանգի կազմում։ Գտնվում է Մատու Գրոսու նահանգի հարավարևելյան մարզում։ Մտնում է Տեզորուի գավառի կազմի մեջ։ Բնակչությունը կազմում է 5.592 մարդ՝ 2020 թվականի տվյալներով։ Գրավում է 3 721,078 կմ2 տարածք։ Բնակչության խտությունը կազմում է՝ 1,2 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝51.289.118,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 11.747,39 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,695 (տվյալները ՄԱԿ-ի զարգացման ծրագրի)։


== Ծանոթագրություններ ==


== Արտաքին հղումներ ==
Տեղեկություններ Ժեներալ Կարնեյրուի մասին Archived 2020-11-26 at the Wayback Machine.
Տիգրան արքա (այլ կիրառումներ)

Տիգրան անունով արքաներ Հայաստանում թագավորել են՝

Տիգրան Ա - հայոց թագավոր Երվանդունի տոհմից, մ.թ.ա. 560-535Տիգրան կամ Տիրան Ա - հայոց թագավոր Արտաշեսյան տոհմից, մ.թ.ա. 115-95Տիգրան Բ - հայոց թագավոր Արտաշեսյան տոհմից, մ.թ.ա. 95-55
Տիգրան Գ - հայոց թագավոր Արտաշեսյան տոհմից, մ.թ.ա. 20-8
Տիգրան Դ - հայոց թագավոր Արտաշեսյան տոհմից, մ.թ.ա. 8-1, ընդհատումներով
Տիգրան Ե - հայոց թագավոր, ազգությամբ հրեա, մ.թ. 6
Տիգրան Զ - հայոց թագավոր, ազգությամբ հրեա մ.թ. 60-61 թվականներին


== Տես նաև ==
Տիրան Բ - հայոց թագավոր Արշակունի տոհմից, 338-350 թվականներին
Ամանդա Փիթ

Ամանդա Փիթ (անգլ.՝ Amanda Peet, հունվարի 11, 1972(1972-01-11), Նյու Յորք, Նյու Յորք), ամերիկացի դերասանուհի և հաղորդավարուհի։


== Ֆիլմագրություն ==


== Հղումներ ==
Ամանդա Փիթ Internet Movie Database կայքում


== Ծանոթագրություններ ==
Նահատակների հիշատակի թանգարան

Նահատակների հիշատակի թանգարան (ադրբ.՝ Şəhidlərin Xatirəsi Muzeyi), Թանգարան, որը ստեղծվել է Ղարաբաղի համար մղված մարտերում զոհված նահատակների (շեհիդներ) հիշատակը հավերժացնելու համար։ Թանգարանը գտնվում է Ադրբեջանի Ղուբա քաղաքում։ 


== Թանգարանի մասին ==
Թանգարանը բացվել է 1997 թվականի հունվարի 20-ին։ Թանգարանը հիմնադրվել է Ղուբայի Նահատակների ծառուղում։ Թանգարանի մակերեսը կազմում է 105 մ 2։ Նահատակների հիշատակի թանգարանը ստեղծվել է to Ղարաբաղի համար մղված մարտերում զոհված նահատակների հիշատակը հավերժացնելու համար։ 
Թանգարանում ցուցադրվում են նահատակների անձնական իրերը, հագուստները, լուսանկարները, փաստաթղթերը և պատմական այլ տեղեկություններ։


== Տես նաև ==
Շեհիդների պուրակ


== Արտաքին հղումներ ==
«Ղուբայում ոգեկոչեցին Հայրենական մեծ պատերազմում զոհվածների հիշատակը»։ apa.az։ Վերցված է 27.01.2021 
«Հունվարի 20-ի ողբերգության տարելիցին նվիրված միջոցառում է անցկացվել Ղուբայում»։ culture.gov.az։ Վերցված է 27.01.2021 


== Ծանոթագրություններ ==
Իրանական լեռնաշխարհ

Իրանական լեռնաշխարհ կամ Իրանական բարձրավանդակ (պարսկերեն՝ فلات ایران), Առաջավոր Ասիայի լեռնաշխարհներից ամենամեծն ու ամենաանապատայինն է։


== Աշխարհագրական դիրք ==
Իրանական լեռնաշխարհը արևմուտքից արևելք ձգվում է մոտ 2500 կմ, իսկ հյուսիսից հարավ՝ 1500 կմ երկարությամբ։ Լեռնաշխարհի ⅔-ը ընկած է Իրանի, իսկ մնացած մասը Աֆղանստանի, Պակիստանի և Թուրքմենստանի տարածքներում։

Լեռնաշխարհի ծայրամասային լեռների հյուսիսային և հարավային աղեղները լայն են բացված։ Լեռներից իր բարձրությամբ առանձնապես (մինչև 7690 մ) աչքի է ընկնում Հինդուկուշ լեռնաշղթան։ Լեռնաշխարհի հարավարևմտյան մասով ձգվում է ընդարձակ Զագրոսի լեռնաշղթան (մինչև 4548 մ)։
Լեռնաշխարհի կենտրոնական և հյուսիսային շրջաններում են տարածվում Դաշթե Քևիր, Դաշթե Լութ, Դաշթե Մարգոու անապատները։
Լեռնաշխարհի հարավարևմտյան և հյուսիսային մասերում կան նավթի ու գազի խոշոր հանքավայրեր։


== Կլիմա ==
Կլիման մերձարևադարձային է։ Տարեկան տեղումների քանակը 50 - 150 մմ է։


== Բուսականություն ==
Քարքարոտ անապատներում աճում են էֆեմերներ, օշինդր, աղուտաբույսեր։ Ավազուտներում հանդիպում է սաքսաուլ։ Լեռների վերին մասերը զբաղեցնում են լեռնային տափաստանները։ Բացառություն են կազմում Կասպից ծովի կողմում գտնվող Էլբուրսի լեռնաշղթայի հյուսիսային լանջերը, որտեղ արևմտյան և հյուսիսարևմտյան քամիների շնորհիվ մեծ քանակությամբ տեղումներ են լինում (2000 մմ)։ Այդ պատճառով այստեղ աճում են խոնավ լայնատերև անտառներ։


== Ծանոթագրություններ ==
Հիդրոէներգետիկա

Հիդրոէներգետիկա, էներգետիկայի ճյուղ, հիմնված Է ջրային պաշարների պոտենցիալ Էներգիայի օգտագործման վրա։ Ջրային (հիդրավլիկական) էներգիան տնտեսական նպատակներով օգտագործվել է հին ժամանակներից, սակայն որպես էլեկտրաէներգետիկայի մի նոր ուղղություն հիդրոէներգետիկան ծնունդ առավ 19-րդ դարի առաջին կեսին հիդրավլիկական տուրբինի, էլեկտրական մեքենայի, ինչպես նաև էլեկտրաէներգիան մեծ հեռավորությունների վրա հաղորդելու հնարավորության հայտնագործմամբ։ 1963 թվականից հանրապետության էներգետիկան դարձել է կոնդենսացիոն, հիդրավլիկական, ջերմաէլեկտրակենտրոնների և ատոմային էլեկտրակայանների համալիր։
Պանյուշիխա

Պանյուշիխա (ռուս.՝ Панюшиха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200212115200000805
Հիդրոլոգիական ուսումնասիրությունների կոդը - 115200080
Ավազանի կոդը - 13.01.02.002
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անձի երկվություն (հեռուստասերիալ)

Անձի երկվություն՝ բրազիլական հեռուստասերիալ արտադրված աշխարհահռչակ Ռեդե Գլոբոյի կողմից մինի-սերիալ, որը Բրազիլիայում հեռարձակվեց 2014 թվականի սեպտեմբերի 19-ից մինչև դեկտեմբերի 19-ը, գլխավոր հերոսուհին Դեբորա Ֆալաբելլան է, սցենարիստը Գլորիա Պերեզը։
Հեռուստասերիալը պատմում է մի «բարի տղայի» մասին, ով տառապում է անձի երկվությամբ, նա մեկ խաղաղասեր է մեկ էլ սերյական մարդասպան։


== Համաշխարհային ցուցադրություն ==
Սուլեմա (գետ)

Անվան այլ կիրառումների համար տե՛ս՝ Սուլեմա (այլ կիրառումներ)Սուլեմա, գետ Հայաստանի Վայոց ձորի մարզում, Եղեգիսի աջ վտակը։ Սկիզբ է առնում Վարդենիսի լեռնաշղթայի հարավային լանջերից։ Երկարությունը 22 կմ է, ջրհավաք ավազանը՝ 144 կմ²։ Սուլեմայի ավազանում տեղատարափ անձրևներից առաջանում են սելավներ, որոնք կրկնվում են 2-3 տարին մեկ։ Ավերիչ սելավ եղել է 1969 թվականի ապրիլի 1-ին, որը մեծ վնաս է հասցրել Հորս, Շատին, Թառաթումբ և Գետափ գյուղերին (ողողել է 10 հա հողատարածք, ճանապարհներ, քշել տարել է անասուններ, մեղվափեթակներ, քանդել ջերմոցը, ջրաչափ կայանը և այլն)։ Սուլեմայի հունի առանձին հատվածներում կառուցված են կամրջային անցումներ և ափապաշտպան պատնեշներ։
Գրանիտա

Գրանիտա կամ գրանիտե) (իտալերեն՝ Granita), սիցիլիական աղանդեր, որն իրենից ներկայացնում է շաքարավազի և մրգային սառույցի խառնուրդ։ Պարունակում է մի շարք շերբետներ, սակայն ունի ավելի խիտ կառուցվածք։ Խոհարարական քննադատ Ջեֆրի Ստեյնգարտենը (Jeffrey Steingarten) նշում է, որ աղանդերի խտությունը տարբերվում է կախված տեղանքից։
Պատրաստման ժամանակ օգտագործվում են սառեցման տարբեր մեթոդներ՝ աղանդերի նուրբ տարբերակները պատրաստվում են պաղպաղակի արտադրության մեքենայի մեջ, և ավելի կարծր տարբերակի համար սառույցը քերում են սառցարանի պատերից՝ առանձին բյուրեղներ ստանալու համար։
Հիմնական բաղադրիչներն են կիտրոնի կամ նարնջի հյութը, խնկենին, նուշը, սուրճը, դաղձը, հասմիկը, ինչպես նաև սեզոնային հատապտուղներ ելակը և թթենին։ Կարելի է ավելացնել նաև գինի կամ ուժեղ ալկոհոլային խմիչքներ, ինչպիսիք են օղին (գրափա), կոնյակը, լիկյորները։
Շոկոլադե գրանիտան ավանդական ուտեստ է Կատանիա քաղաքում, և, ըստ Ստեյնգարտենի, Սիցիլիայում այլևս ոչ մի տեղ չի հանդիպում։


== Պատկերասրահ ==

		
		
		
		


== Ծանոթագրություններ ==


== Տես նաև ==
Սիցիլյան խոհանոց
Իտալական սառույց


== Արտաքին հղումներ ==
Melon granita
Ֆրանչեսկա Սիգալ

Ֆրանչեսկա Սիգալ (անգլ.՝ Francesca Segal, 1980, Լոնդոն, Միացյալ Թագավորություն), բրիտանացի գրող և լրագրող։
 Ամերիկյան գրող և սցենարիստ Էրիկ Սիգալի ավագ դուստրը։ 


== Կենսագրություն ==
Ֆրանչեսկա Սիգալը ծնվել է 1980 թ. ԱՄՆ-ում՝ ամերիկյան գրող և սցենարիստ Էրիկ Սիգալի ընտանիքում։ Ընտանիքի Անգլիա տեղափոխվելուց հետո, մեծացել է հրեական համայնքում՝ Լոնդոնի հյուսիս-արևմուտքում, որտեղ նա մինչ օրս բնակվում է։ Սովորել է Օքսֆորդի համալսարանում (Սենտ-Հյու-քոլեջ)։ Որպես լրագրող թղթակցել է թերթերում The Guardian, The Observer, Financial Times թերթերին, Վոգ ամսագրին (բրիտանական և ամերիկյան տարբերակներ)։


== Վեպեր ==
«Անմեղները» (2012)
«Անշնորհք դար» (2017)


== Մրցանակներ և պարգևներ ==
2012 — Կոստա մրցանակ, ամենամյա մրցանակ Մեծ Բրիտանիայում։
2013 —  Բեթի Թրասկ մրցանակ, Բրիտանական հեղինակային հասարակության ամենամյա մրցանակ լավագույն դեբյուտային վեպի համար։
2013 —  Սամի Ռորի մրցանակ հրեական գրականության համար։
2013 — Գարոլդ Ռիբալովի մրցանակ դեբյուտի համար։


== Ծանոթագրություններ ==
Օլմետո

Օլմետո (ֆր.՝ Olmeto), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Օլմետո կանտոնի կազմի մեջ։ Հանդիսանում է Սարտեն շրջանը։
Համայնքի INSEE կոդ՝ 2A189։


== Բնակչություն ==
Համայնքի բնակչությունը 2008 թվականին կազմում էր 1216 մարդ։


== Տնտեսություն ==
2007 թվականի տվյալներով 735 աշխատունակ տարիքի մարդկանցից (15-64 տարեկան) 466-ը տնտեսապես ակտիվ էին, 269-ը անգործունակ (ակտիվության ցուցանիշը 63,4 %, 1999 թվականին եղել է՝ 57,2 %)։ 466 աշխատունակ բնակիչներից 391-ը աշխատում էին (235 տղամարդ և 156 կին), անաշխատանք էին 75-ը (34 տղամարդ և 41 կին)։ 269 անգործունակ մարդկանցից 42-ը աշակերտներ կամ ուսանողներ են, 72-ը թոշակառու, 155-ը անաշխատունակ էին այլ պատճառներով:
2008 թվականին կոմունայում հաշվվել են 546 հարկատու տնտեսություններ, որտեղ ապրել է 1216 մարդ։ Միջին եկամուտը մեկ մարդու հաշվով կազմել է 17 103 եվրո:


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Օլմետո» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-09-25 
«Օլմետո» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-08
Թիթեռը (մուլտֆիլմ)

«Թիթեռը» , մուլտֆիլմ, առակ։ Ռեժիսոր՝ Անդրեյ Խրժանովսկի։


== Սյուժե ==
Տղան բռնել է շատ թիթեռներ, նրանց տեղավորել է փակ բանկայի մեջ և քնել է։ Երազում նա մի մեծ թիթեռնիկի գերի է դարձել, որը թիթեռնացանցով նրան տարել  է գետնի վրայով։ Տղան հասկացել է, որ յուրաքանչյուր կենդանի էակ պետք է ազատ լինի, և բացել է բանկայի բերանը...


== Ստեղծագործողներ ==
Մասնակիցների հետ տարվող աշխատանքներին մասնակցել է նկարիչ Նիկոլայ Կոշկինը։


== Պարգևներ և մրցանակներ ==
Մուլտֆիլմը նշանավորվել է կինոփառատոններում ձեռք բերված մրցանակներով։ 

Ժյուրիի Հատուկ մրցանակ 1–ին ՄՖ  Ֆիլմեր երեխաների և երիտասարդների համար՝ Խիխոնում (Իսպանիա), 1973  թվական։
Իրանի համալսարանի Մանկավարժական ֆակուլտետի դիպլոմ 8–րդ ՄԿՖ ֆիլմեր երեխաների և երիտասարդների համար՝ Թեհրան (Իրան), 1973 թվական։


== Հետաքրքիր փաստեր ==
Մուլտֆիլմում ոչ մի բառ չի արտաբերվել, հնչել է միայն Ալֆրեդ Շնիտկեի երաժշտությունը։


== Տեսահրատարակչություն ==
2002թվականին մուլտֆիլմը թողարկվել է տեսասկավառակով՝ «Ռուսական անիմացիայի վարպետները» հավաքածուով՝ անգլերեն ենթագրերով, որից հետո թողարկվել է «Ռուսական անիմացիայի վարպետները–2»։


== Արձագանքներ ==
Մեջբերում հոդվածից․

Ասենին Ս․ Վ. Էկրանի կախարդները։ Նայելով վաղվա օրվան։ 3d-master.org


== Ծանոթագրություններ ==


== Արտաքին հղումներ ==
«Бабочка»(անգլ.) ֆիլմը Internet Movie Database կայքում
«Бабочка» на сайте Animator.ru
Георгий Бородин. Киностудия «Союзмультфильм».
«Бабочка» — Энциклопедия отечественного кино Archived 2015-03-26 at the Wayback Machine.
Սքոթ Բարել

Սքոթ Դևիդ Բարել (անգլ.՝ Scott David Burrell, հունվարի 12, 1971(1971-01-12), Նյու Հեյվեն, Կոնեկտիկուտ, ԱՄՆ), ամերիկացի պրոֆեսիոնալ նախկին բասկետբոլիստ։
Հասակը 201 սմ։ Անցակցրել է 383 խաղ։ Խաղացել է թեթև հարձակվողի դիրքում։ Պրոֆեսիոնալ կարիերան սկսել է 1993 թվականին և ավարտել 2006 թվականին։


== Ծանոթագրություններ ==


== Արտաքին հղումներ ==
Վիճակագրությունը Basketball-Reference.com կայքում
Ֆրիդա Բրաուն

Ֆրիդա Ետտա Բրաուն (անգլ.՝ Freda Yetta Brown, ծննդյան անունը՝ Լյուիս, անգլ.՝ Lewis, հունիսի 9, 1919(1919-06-09), Սիդնեյ, Ավստրալիա - 2009), ավստրալացի քաղաքական ակտիվիստ, եղել է Ավստրալիայի կոմունիստական ​​կուսակցության անդամ։ Բրաունը միակ ավստրալուհին է, ով ստացել է խաղաղության Լենինյան մրցանակ, որը նրան շնորհվել է 1977-1978 թվականներին։ Նրա դուստրը՝ Լի Ռիանոն, եղել է Կանաչների կուսակցության անդամ Ավստրալիայի Սենատում և Նոր Հարավային Ուելսի օրենսդրական խորհրդում։


== Կենսագրություն ==
Ֆրիդա Բրաունը ծնվել է Սիդնեյում։ 1936 թվականին ընդունվել է Ավստրալիայի կոմունիստական ​​կուսակցության շարքերը։ Նախքան Radio Times-ի լրագրող դառնալը, աշխատել է ցուցանակների արտադրության ընտանեկան բիզնեսում, այնուհետև՝ կոմունիստների հետ կապված տարբեր արհմիութենական թերթերում։ 1943 թվականին ամուսնացել է Ավստրալիայի կոմունիստական ​​շարժման առաջնորդ Բիլ Բրաունի հետ։
Երկրորդ համաշխարհային պատերազմից հետո Ֆրիդա Բրաունը ընդունվել է տնային տնտեսուհիների նոր ասոցիացիա, որը հետագայում դարձել է Ավստրալիայի կանանց միություն՝ Կոմունիստական ​​ճակատ, ի վերջո դառնալով նրա նախագահը։ Նա առանցքային դեր է խաղացել 1975 թվականին ՄԱԿ-ի՝ Կանանց միջազգային տարվա տոնակատարության կազմակերպման գործում։ Բրաունն աշխատել է Կանանց միջազգային դեմոկրատական ֆեդերացիայում և 1975 թվականին Արևելյան Բեռլինում ընտրվել է կոնգրեսի նախագահ։ Այդ պաշտոնը զբաղեցրել է մինչև 1989 թվականը, երբ Արևելյան Եվրոպայում սոցիալիստական ​​վարչակարգի անկման պայմաններում ազատվել է զբաղեցրած պաշտոնից։
1968-1972 թվականներին Բրաունը եղել է Ավստրալիայի կոմունիստական ​​կուսակցության կենտրոնական կոմիտեի անդամ։
1971 թվականին նրա ամուսինը՝ Բիլը, հեռացվել է Կոմունիստական ​​կուսակցությունից և դատապարտվել, մի խմբակցության անդամ լինելու համար, որը հավատարիմ է մնացել ԽՍՀՄ-ին 1968 թվականին Չեխոսլովակիա ներխուժումից հետո։ Դրանից հետո Բիլն ու Ֆրիդան միացել են Սոցիալիստական ​​կուսակցությանը՝ կողմնորոշվելով դեպի Խորհրդային Միություն։
Ֆրիդա Բրաունը եղել է «ավստրալիական կենսագրություն» հաղորդաշարի հերոսուհին, որը հեռարձակվել է 1996 թվականի նոյեմբերի 15-ին։ 2004 թվականի մարտի 8-ին՝ Կանանց միջազգային օրը, 85-ամյա Բրաունը մեծարանքի է արժանացել Հարավաֆրիկյան Հանրապետության կառավարության կողմից ապարտհեյդի դեմ կատարած աշխատանքի համար Յոհաննեսբուրգում տեղի ունեցած արարողության ժամանակ՝ նվիրված դրա ավարտի 10-ամյակին։ 1970-1980-ական թվականներին, երբ նա աշխատել է Կանանց միջազգային դեմոկրատական ֆեդերացիայում, սերտորեն համագործակցել է Աֆրիկյան ազգային կոնգրեսի կանանց կուսակցության հետ։  
Ֆրիդա Բրաունը մահացել է 2009 թվականի մայիսի 26-ին, 90 տարեկան հասակում։


== Ծանոթագրություններ ==
Ալդաիր

Ալդաիր (պորտ.՝ Aldair, ամբողջական անունը՝ Ալդաիր Նասիմենտո դոս Սանթոս, պորտ.՝ Aldair Nascimento dos Santos, նոյեմբերի 30, 1965, Իլեուս, Բրազիլիա), բրազիլացի ֆուտբոլիստ, պաշտպան։ Բրազիլիայի հավաքականի նախկին ֆուտբոլիստ։ 1994 թվականի աշխարհի առաջնության ժամանակ Բրազիլիայի հավաքականի կազմում դարձել է չեմպիոն։ Մասնակցել է 3 աշխարհի առաջնությունների (1990, 1994, 1998)։ 1998 թվականի աշխարհի առաջնությունում Բրազիլիան զբաղեցրել է 2-րդ հորիզոնականը։ 1996 թվականի Օլիմպիական խաղերի ժամանակ արժանացել է բրոնզե մեդալի։ Բրազիլիայի հավաքականի կազմում նվաճել է Ամերիկայի գավաթը։ «Ռոմա»-ի կազմում նվաճել է Իտալիայի գավաթը, որից հետո Սուպերգավաթը։


== Ակումբային կարիերա ==
Ալդաիրը սկսել է խաղալ Ֆլամենգոյում, որտեղ ձեռք է բերել Բրազիլիայի ամենակարևոր տիտղոսը՝ հաղթել է Բրազիլիայի ֆուտբոլի առաջնությունում։ 1989 թվականին տեղափոխվել է Եվրոպա՝ Բենֆիկա ՖԱ, որի կազմում հաղթել է Պորտուգալիայի սուպերգավաթը և հասել Եվրոպայի գավաթի եզրափակիչ՝ թիմի հետ անցկացրած միակ խաղաշրջանում։ Այնուհետև 1990 թվականին տեղափոխվում է Ռոմա և հանդես գալիս ակումբում մինչև 2003 թվականը՝ թիմի հետ անցկացնելով ավելի քան 400 խաղ, հետո դառնում է թիմի կապիտանը։ Ռոմայում անցկացրած ժամանակ 1991 թվականին դարձել է Իտալիայի գավաթակիր, նույն խաղաշրջանում հասել նաև ՈՒԵՖԱ գավաթի եզրափակիչ և 2001 թվականին դառնում A սերիայի և Իտալիայի սուպերգավաթի հաղթող։ Հեռացել է Ռոմայից 2003 թվականին։
Ռոմայից հետո Ալդաիրը կարճ ժամանակով միացավ Ջենոային։ 2005 թվականի հուլիսին Ալդաիրը հայտարարեց Ռիո Բրանկո Ատլետիկո ակումբին միանալու ծրագրերի մասին և երկրի մրցաշարում 2 անգամ հանդես եկավ ակումբի կազմում՝ օգնելով իր թիմին ստանալ տիտղոսը։
Նրա ընկեր Մասիմո Ագոստինին համոզեց վերջինիս խաղալ Սան Մարինոյում՝ Մուրատա ակումբում՝ որպեսզի նպաստի Չեմպիոնների լիգա դուրս գալուն։ Մուրատի՝ ՈՒԵՖԱ 2006-07 մրցաշրջանի առաջին խաղաշրջանում ԱՊՈԷԼ-ին 7։1 հաշվով ջախջախիչ պարտությունից հետո Ագոստինին որոշեց Ալդաիրին կանչել իր հետ խաղալու Իտալական թերակղզում։ Ալդաիրը 2007 թվականի հուլիսին մասնակցեց Չեմպիոնների լիգայի որակավորման փուլին։
2013 թվականին Ալդաիրը ներառվեց Ռոմայի փառքի սրահում։


== Միջազգային կարիերա ==
Ալդաիրը Բրազիլիայի ֆուտբոլի ազգային հավաքականի կազմում մասնակցեց 1990 թվականի ՈՒԵՖԱ գավաթի առաջնությանը և իր կարիերայի գագաթնակետին հասավ, երբ թիմը հաղթեց 1994 թվականի ՈՒԵՖԱ գավաթը։ Խաղացել է նաև 1998 թվականի աշխարհի առաջնությանը, որտեղ Բրազիլիան եզրափակչում պարտվեց Ֆրանսիային։ 3 անգամ մասնակցել է Ամերիկայի գավաթին՝ հաղթելով 1989 և 1997 թվականներին։ Ալդաիրը 1996 թվականի Ամառային օլիմպիական խաղերին արժանացավ բրոնզե մեդալի և հավաքականի կազմում հաղթեց 1997 թվականի Կոնֆեդերացիաների գավաթը։ Ալդաիրը 2 անգամ մասնակցել է նաև ընկերական մրցաշարերի՝ հաղթելով 1995 թվականի Ումբրո գավաթը և գրավելով երկրորդ տեղը Tournoi de France-ում։ Ընդհանուր առմամբ, 1989-2000 թվականներին Բրազիլիայի հավաքականի կազմում անց է կացրել 81 խաղ դառնալով 3 գոլի հեղինակ։


== Ծանոթագրություններ ==


== Արտաքին հղումներ ==
Профиль Алдаира на torcida.com.ru Archived 2011-04-25 at the Wayback Machine.
Профиль на footballplayers.ru Archived 2017-04-22 at the Wayback Machine.
Статистика выступлений на footballdatabase.com (անգլ.)
Ֆոնտեգրեկա

Ֆոնտեգրեկա (իտալերեն՝  Fontegreca ), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 856 մարդ։ Բնակչության խտություն կազմում է 95 մարդ/կմ²։ Զբաղեցնում է 9 կմ² մակերես տարածք։ Փոստային ինդեքս՝ 81010, հեռախոսային կոդ՝ 0823։


== Բնակչություն ==


== Կապի տվյալներ ==
Հեռախոս՝ 0823 944003
Էլեկտրոնային փոստ՝ comune.fontegreca@tiscali.it
Պաշտոնական կայք՝ http://www.comune.fontegreca.ce.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ռագնար Կլավան

Ռագնար Կլավան (էստ․՝ Ragnar Klavan, հոկտեմբերի 30, 1985(1985-10-30), Վիլյանդի, Էստոնական ԽՍՀ, ԽՍՀՄ), էստոնացի ֆուտբոլիստ, պաշտպան։ Գերմանական «Աուգսբուրգ» ակումբի և Էստոնիայի ազգային հավաքականի խաղացող է։ Կլավանի հայրը ևս ֆուտբոլիստ է եղել, հանդես է եկել Էստոնիայի ազգային հավաքականի կազմում 90-ական թթ.։ Կլավանն ունի 2 քույր՝ Ջեյնը և Դիանան։


== Ակումբային կարիերա ==


=== Կարիերան Էստոնիայում ===
Կլավանը ֆուտբոլով սկսել է զբաղվել 8 տարեկանից սկսած։ Նրա առաջին պրոֆեսիոնալ ակումբը եղել է Էլվան, որի կազմում նրա մեկնարկային հանդիպումը եղել է, երբ նա 15 տարեկան էր։ 1 տարի անց արդեն միացավ «Տուլեվիկ» ակումբին։ 2 մրցաշրջան անց՝ 2003 թ. տեղափոխվեց լավագույն ակումբներից մեկը՝ «Ֆլորա»։ 18 տարեկանում Կլավանը կարող էր հայտնվել Մոսկվայի Սպարտակի կազմում։


=== Կարիերան Վոլերենգայում ===
2004 թ. օգոստոսի 31-ին Կլավանը ստորագրեց պայմանագիր Վոլերենգայի հետ, ըստ որի նա 3 ամիս վարձավճարով պիտի հանդես գար այդ ակումբի կազմում։ Տեղափոխությունը կայացավ 5 հազար եվրոյի դիմաց, սակայն եթե ակումբը ցանկանար ձեռք բերել պաշտպանի իրավունքները, ապա Ֆլորային պիտի վճարեր ևս 500 հազար եվրո։ 3 ամիս անց Վոլերենգան երկարաձգեց վարձավճարային պայմանավորվածությունը մինչև 2005 թ. նոյեմբերի 30-ը։ Վոլերենգայի կազմում նա անցկացրեց ընդամենը 2 հանդիպում։


=== Կարիերան Հերակլեսում ===
2005 թ. օգոստոսի 4-ին Կլավանը կնքեց պայմանագիր հոլանդական Հերակլեսի հետ, որը հենց նոր էր սկսել հանդես գալ երկրի բարձրագույն դիվիզիայում։ Այդ պայմանագիրը ստորագրվել էր 3+1 սկզբունքով։ Կնքումից 5 օր անց անցկացրեց իր մեկնարկային հանդիպումը Հերակլեսի կազմում։ Իր առաջին գոլը Հոլանդիայի առաջնությունում կարողացել է խփել 2007 թ. օգոստոսի 24-ին խաղի 76-րդ րոպեին, երբ թիմը մրցում էր Ռոդայի հետ, որի կազմում էլ հանդես էր գալիս իր խաղընկերը ազգային հավաքականում՝ Անդրես Օպերը։ 2007 թ. դեկտեմբերի 29-ին Կլավանը երկարաձգեց պայմանագրի ժամկետը մինչև 2008 թ. հունիսի 30-ը։ Այդ ընթացքում նա հասցրեց դառնալ իր թիմի հիմնական կազմի խաղացողներից մեկը։
2004 թ. նա կարողացավ հայտնվել անգլիական Բոլթոնի ուշադրության կենտրոնում, բայց թիմն ուներ ֆինանսական խնդիրներ։ Կլավանը պայմանագիրը Հերակլեսի հետ երկարաձգեց մինչև 2009 թ.։


=== Կարիերան ԱԶ-ում ===
2009 թ. հունվարի վերջում Կլավանը վարձավճարով տեղափոխվեց ԱԶ։ Նրա մեկնարկային հանդիպումը կայացավ փետրվարի 5-ին Ռոդայի հետ խաղում։


=== Կարիերան Աուգսբուրգում ===
2012 թ. հուլիսի 2-ին Կլավանը կնքեց պայմանագիր Աուգսբուրգի հետ 2 տարի ժամկետով։


== Ազգային հավաքականի կազմում ==
Էստոնիայի ազգային հավաքականի կազմում Կլավանն իր մեկնարկային հանդիպումն անցկացրել է 2003 թ. հուլիսի 3-ին, երբ թիմը մրցում էր Լիտվայի ազգային հավաքականի հետ։ Ազգային հավաքականի կազմում իր առաջին գոլը հեղինակել է 2006 թ. մայիսի 31-ին, երբ թիմը մրցում էր Նոր Զելանդիայի ազգային հավաքականի հետ։


== Վիճակագրություն ==


== Նվաճումներ ==
 Ֆլորա
Էստոնիայի չեմպիոն - 2003 թ.
Էստոնիայի գավաթակիր - 2003 թ.
Էստոնիայի սուպերգավաթակիր - 2003 թ.
 Վոլերենգա
Նորվեգիայի չեմպիոն - 2005 թ.
 ԱԶ
Հոլանդիայի չեմպիոն - 2009 թ.


== Հղումներ ==
• Ռագնար Կլավանը www.transfermarkt.co.uk կայքում
• Ռագնար Կլավանը www.national-football-teams.com կայքում
• Ռագնար Կլավանը legioner.kulichki.com կայքում
Դոն Չիդլ

Դոնալդ Ֆրենկ «Դոն» Չիդլ-կրտսեր (անգլ.՝ Donald Frank «Don» Cheadle, Jr., նոյեմբերի 29, 1964(1964-11-29), Կանզաս Սիթի, Միսսուրի, ԱՄՆ), ամերիկացի դերասան և կինոպրոդյուսեր, Ոսկե գլոբուսի երկակի դափնեկիր (1999, 2013), Օսկարի թեկնածու։
Խաղացել է Օուշենի տասնմեկ ընկերները, Երկաթե մարդը 2, Երկաթե մարդը 3, Վրիժառուները։ Ալտրոնի դարաշրջանը, Օուշենի տասներեք ընկերները և այլ ֆիլմերում։ Դերասանական կարիերան սկսել է 1984 թ-ին։


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==

Դոն Չիդլ Internet Movie Database կայքում
Don Cheadle at UNEP's official website
Ռաճացիներ

Ռաճացիներ (վրաց.՝ რაჭველები), վրացիների ազգագրական խումբ։ Խոսում են վրացերենի ռաճայան բարբառով։ Բնակվում են Ռիոնի գետի վերին հոսանքներում՝ Ռաճա պատմական շրջանում (ներկայիս Օնիի և Ամբրոլաուրիի շրջաններ)։ Հայտնի են եղել որպես հմուտ շինարարներ։
Ատլանտիկա (մայրցամաք)

Ատլանտիկա (հուն․՝ Ατλαντικα), հիպոթետիկ հնագույն մայրցամաք, որն առաջացել է 2 մլրդ․ տարի առաջ տարբեր հենահարթակներից և գտնվում էր այժմյան արևմտյան Աֆրիկայի և հարավարևելյան Ամերիկայի միջև ընկած տարածքում։ Անվանումն առաջարկել է Rogers-ը 1996 թվականին և առաջացել է Ատլանտյան օվկիանոսի անվանումից, որն այժմ զբաղեցնում է նրա տեղը։


== Պատմություն ==

Rogers-ին համաձայն, մայրցամաքը առաջացել է Նենա մայրցամաքի հետ 1,9 մլրդ տարի առաջ Աֆրիկական կրատոններից։
Ատլանտիկան առանձնացվել էր Նենայից 1,6-1,4 մլրդ տարի առաջ, երբ Նունան՝ մայրցամաքը, որը կազմված էր Ուրայից, Արկտիկայից, Նենայից և Ատլանտիկայից քայքայվեց։


== Քայքայում ==
Երկրի այդ ժամանակահատվածի քարտեզի վրա երևում են Ատլանտիկայի կրատոնները, որոնք հետագայում առաջացրեցին արևմտյան Գոնդվանան։
1 մլրդ տարի առաջ Նենայի և Ուրայի, ինչպես նաև այլ ոչ մեծ հենահարթակներից հետ Ատլանտիկան առաջացրեց Ռոդինիա մայրցամաքը։ Ռոդինիյաի քայքայումը մոտավորապես 1,0-0,5 մլրդ տարի առաջ առաջացրեցին երեք նոր մայրցամաքներ՝ Լավրազիան և հարավարևմտյան Գոնդվանիայիմ որտեղ Ատլանտիկան վերջինիս կորիզն է։ Այս երկրաձևաբանական փուլում առաջացել էր Բրազիլա-Պանաֆրայական օրգոնական համակարգը։ Այդ օրգոնեզի Արևմտյան Արասուաիի մեջ մտնող Կոնգո փոքր օրգոնեզը քայքայումից հետո առաջացրեց դեֆորմացիա, որը մինչև հիմա առկա է Ատլանտյան օվկիանոսի ծայրերին։


== Ծանոթագրություններ ==
Ֆինն Մորթենսեն

Ֆինն Էյնար Մորթենսեն (նորվ.՝ Finn Einar Mortensen, հունվարի 6, 1922(1922-01-06)[…], Օսլո, Նորվեգիա - մայիսի 21, 1983(1983-05-21), Օսլո, Նորվեգիա) , նորվեգացի կոմպոզիտոր, երաժշտական քննադատ և մանկավարժ։


== Կենսագրություն և կարիերա ==
Ֆինն Էյնար Մորթենսենը ծնվել է 1922 թվականի հունվարի 6-ին Նորվեգիայում։ 1941-ից 1944 թվականներին մայրաքաղաք Օսլոյում դաշնամուրի դասեր է ստացել Էրլինգ Վեսթերի մոտ, հարմոնիա՝ Թորլեյդ Էքենի և բազմադաշնակություն՝ Քլաուս Էգգեի մոտ։ Ֆինն Էյնար Մորթենսենը 1956 թվականին Դանիայի մայրաքաղաք Կոպենհագենում Նիլս Վիգգո Բեյթսոնի մոտ երաժշտական կրթություն է ստացել։
1973 թվականից Ֆինն Էյնար Մորթենսենը Օսլոյի բարձրագույն երաժշտական դպրոցի պրոֆեսոր է։ 1961-ից 1964 թվականներին Նոր երաժշտության կազմակերպության վարչության նախագահն է եղել։ Ֆինն Էյնար Մորթենսենը նորվեգական արվեստի ավանգարդիստական ուղղության կարկառուն ներկայացուցիչներից մեկն է համարվում։ Վաղ տարիների ստեղծագործությունները գրվել են Պաուլ Հինդեմիթի ազդեցությամբ։ Բայց ժամանակի ընթացքում կոմպոզիտոր Ֆինն Մորթենսենը սկսեց ստեղծագործել իր ոճի մեջ՝ դիմելով ալեաթորիային և սոնորիստիկային։
Կամպոզիտոր Ֆինն Էյնար Մորթենսենն իր մահկանացուն կնքել է վաթսունմեկ տարեկան հասակում՝ 1983 թվականի մայիսի 23-ին։


== Ստեղծագործություններ ==
Սիմֆոնիա(1957)
«Էվոլյուցիա» / Evolution (1961)
«Per orchestra» (1967)
«Կամերային երաժշտություն» (1968)
«Գեդդա» (1977)
Սոնատ ջութակի և դաշնամուրի համար (1964)
Տրիո ջութակի, ալտի և թավջութակի համար (1950)
Կվինտետ փողային գործիքների համար (1951)
Ֆանտազիա և ֆուգա դաշնամուրի համար (1958)
Սոնատ «Ֆորտունայի անիվը» (1967)
Սոնատինա№ 1 (1948)
Սոնատինա№ 2 (1952)
Կոնցերտ դաշնամուրի և օրկեստրի համար (1963)
Սոնատ№ 1 для 2-х фортепиано (1964)
Սոնատ№ 2 для 2-х фортепиано (1974)


== Ծանոթագրություններ ==


== Գրականություն ==
Музыкальный энциклопедический словарь / Гл. ред. Г. В. Келдыш. — М.: Советская энциклопедия, 1990. — с. 356 — ISBN 5-85270-033-9
Wallnеr В., Vеr tids musikk i Norden. — Stockh., 1968.
Lange К., Norwegian music. — Oslo, 1971.


== Արտաքին հղումներ ==
NRK-opptak fra 1965 fra Nasjonalbibliotekets arkiver: Musikk i brennpunktet. Finn Mortensen om Sonate for 2 klaverer
Verkliste fra NB Noter Archived 2016-09-14 at the Wayback Machine.
Վոլին (գմինա)

Անվան այլ կիրառումների համար տե՛ս՝ Վոլին (այլ կիրառումներ)Վոլին (լեհ.՝ Wolin), գմինա (գավառ) Լեհաստանում։ Զբաղեցնում է 327,41 կմ² տարածք։ Բնակչությունը հասնում է 12 438 մարդու (2005 թվականի տվյալներով)։


== Ծանոթագրություններ ==


== Արտաքին հղումներ ==
Պաշտոնական կայք
Տարկվինիա

Տարկվինիա  (իտալերեն՝ Tarquinia), կոմունա Իտալիայում, տեղակայված է Լացիո մարզի Վիտերբո գավառում։
Բնակչությունը կազմում է 16401 մարդ (2008), խտությունը կազմում է 59 մարդ/քառ. կմ։ Զբաղեցնում է 280 քառ. կմ տարածք։ Փոստային ինդեքս - 1016, հեռախոսային կոդ - 0766։
Բնակավայրի հովանավոր է համարվում Սուրբ Մադոննա դի Վալվերդեն։


== Ժողովրդագրություն ==
Բնակչության դինամիկան։


== Պատկերասրահ ==

		
		
		
		
		
		
		
		


== Քույր քաղաքներ ==
 Կուբա Ջառուկո
 Մալթա Ռաբաթ


== Կոմունայի վարչություն ==
Հեռախոս։ 0766 8491
Պաշտոնական կայք։ http://www.tarquinia.net/ - http://www.tarquinia.com/ (inutilizzato)


== Հղումներ ==
- http://www.tarquinia.com/ (inutilizzato) Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Լիման (գյուղ, Զմիյովի շրջան)

Անվան այլ կիրառումների համար տե՛ս՝ ԼիմանԼիման (ուկրաիներեն՝ Лиман), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1660 թվականին։
2001 թվականի տվյալներով Լիման գյուղում բնակվում էր 4 184 մարդ։ Բնակավայրը զբաղեցնում է 6677 կմ² տարածք։ Բնակչության խտությունը կազմում էր 626,63 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վլադիմիր Դեդուշկին

Վլադիմիր Դեդուշկին (ռուս.՝ Влади́мир Петро́вич Де́душкин, փետրվարի 4, 1953(1953-02-04)), ռուսական դիվանագետ։


== Կենսագրություն ==
1976 թվականին ավարտել է Մոսկվայի միջազգային հարաբերությունների պետական ինստիտուտը 1989 թվականին՝ ԽՍՀՄ ԱԳՆ Դիվանագիտական ակադեմիա։ Դիվանագիտական գործունեությամբ սկսել է զբաղվել 1976 թվականից։ Տիրապետում է արաբերեն, անգլերեն և ֆրանսերեն լեզուներին։

1976-1979 թվականներին՝ Բասրայում (Իրաք) ԽՍՀՄ գլխավոր հյուպատոսության աշխատակից։
1979-1980 թվականներին՝ Իրաքում ԽՍՀՄ դեսպանատան աշխատակից։
1982-1986 թվականներին՝ Լիբանանում ԽՍՀՄ դեսպանատան աշխատակից։
1989-1993 թվականներին՝ ԽՍՀՄ դեսպանատան աշխատակից, ապա (1991 թվականից) Եմենում։
1996-2000 թվականներին՝ ՄԱԿ-ում Ռուսաստանի մշտական ներկայացուցչության աշխատակից։
2007-2011 թվականներին՝ Պորտուգալիայում Ռուսաստանի դեսպանատան աշխատակից։
2011-2013 թվականներին՝ Ռուսաստանի ԱԳՆ Մերձավոր Արևելքի և Հյուսիսային Աֆրիկայի դեպարտամենտի գլխավոր խորհրդական։
2013 թվականի օգոստոսի 16-ից՝ Եմենում Ռուսաստանի արտակարգ և լիազոր դեսպան։Ամուսնացած է։ Ունի չափահաս դուստր։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2014 թվականի փետրվարի 10)։
1-ին դասի արտակարգ և լիազոր դեսպանորդ (2017 թվականի դեկտեմբերի 26)։


== Սպանության մասին լուրեր ==
2017 թվականի հունվարի 14-ին լրատվամիջոցները հայտնել էին Եմենում Ռուսաստանի դեսպանի սպանության մասին, սակայն Ռուսաստանի դեսպանատունը հերքել էր հաղորդագրությունները։


== Պարգևներ ==
Բարեկամության շքանշան (2015 թվականի նոյեմբերի 21)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար։


== Ծանոթագրություններ ==


== Արտաքին հղումներ ==
Կենսագրությունը Ռուսաստանի ԱԳՆ կայքում
Կենսագրությունը Եմենում Ռուսաստանի դեսպանատան կայքում
Լոլիկի մեթոդ

«Լոլիկի» մեթոդ, ժամանակի կառավարման տեխնոլոգիա, որը 1980-ականների վերջին առաջարկել է Ֆրանչեսկո Չիրիլոն։ Մեթոդը ենթադրում է դրված առաջադրանքի բաժանում ժամանակահատվածների՝ սովորաբար 25 րոպե տևողությամբ, որոնք ընդմիջվում են կարճ դադարներով։ Այդ ժամանակահատվածները կոչվում են «լոլիկ» (իտալերեն՝ pomodoro), որոնք անվանումը ստացել են լոլիկի տեսք ունեցող ժամանակաչափից, որը Չիրիլոն օգտագործում էր ուսանող ժամանակ։
Մեթոդը լայնորեն կիրառվում է ժամանակաչափեր և հրահանգներ տրամադրող բազմաթիվ հավելվածներում և կայքերում։ Սերտորեն կապված լինելով այնպիսի հասկացությունների հետ, ինչպիսիք են թայմբոքսինգը (մշակում կարճ ժամանակահատվածներով) և ծրագրային ապահովման մշակման մեջ կիրառվող կրկնվող քայլերով մշակումը, մեթոդը որդեգրվել է զույգով ծրագրավորման (pair programming) համատեքստում։


== Հիմնային սկզբունքներ ==
Բնօրինակ մեթոդում առկա են 6 հիմնական քայլեր․

Որոշել կատարվող առաջադրանքը,
«Լոլիկի» համար դնել ժամանակաչափ (ավանդաբար 25 րոպե),
Աշխատել առաջադրանքի վրա,
Ավարտել աշխատանքը, երբ ժամանակաչափն ազդարարի, նշում կատարել թղթի վրա,
Չորսից պակաս նշումներ ունենալու դեպքում վերցնել կարճատև ընդմիջում (3-ից 5 րոպե), այնուհետև վերադառնալ 2-րդ քայլին,
Յուրաքանչյուր 4-րդ «լոլիկից» հետո վերցնել մեծ ընդմիջում (15-30 րոպե), նշումների հաշվարկը զրոյացնել և վերադառնալ 1-ին քայլին։Պլանավորման, հետևման, գրանցման, մշակման և արտացոլման փուլերն այս մեթոդի համար ունեն հիմնային նշանակություն։
Մեթոդի նպատակն է նվազեցնել կենտրոնացման և հոսքի վրա ներքին և արտաքին ընդհատումների ունեցած ազդեցությունը։ «Լոլիկը» անբաժանելի է․ «լոլիկի» ընթացքում ընդհատվելու դեպքում, կամ այլ գործողություն պետք է գրանցվի և հետաձգվի, կամ «լոլիկից» պետք է հրաժարվել։


== Գործիքներ ==
Մեթոդի հեղինակը և տեխնոլոգիայի վրա աշխատողները ստեղծել են մեխանիկական, թվային և էլեկտրոնային ժամանակաչափեր։


=== Ծրագրային ապահովում ===


== Տես նաև ==
Ժամանակի կառավարում


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Տիգրան Զախարյան

Տիգրան Ասատուրի Զախարյան (մոտ 1865 - 1918, Բաքու), հայ բժիշկ, հասարակական-ազգային գործիչ։


== Կենսագրություն ==
Ծնվել է մոտ 1865 թվականին։ Ավարտել է Սանկտ Պետերբուրգի ռազմա-բժշկական ակադեմիան։ Սկզբում եղել է զինվորական բժիշկ։ 1895 թվականին մալարիայի մասին գիտական հոդված է գրել և տպագրել «Ռազմա-բժշկական հանդես» ռուսաստանյան պարբերականում։
1898 թվականի դրությամբ Տիգրան Զախարյանն ընտանիքով հավանաբար ապրել և աշխատել է Վրաստանի Գորի քաղաքում, քանզի հայտնի է, որ նրա դուստրը՝ Մարիան, 1898 թվականին այդտեղ է ծնվել։ Տիգրան Զախարյանի հինգ երեխաներից երեքը հետագայում դարձել են բժիշկներ։
1906-18 թվականների դրությամբ Տիգրան Զախարյանը որպես բժիշկ աշխատել է Բաքվում (դստեր կենսագրությունից հայտնի է, որ ինքն այդ տարիներին սովորել է Բաքվում)։ Եղել է բժշկության դոկտոր և դարասկզբին Բաքվի անվանի բժիշկներից էր։
1918 թվականի սեպտեմբերի վերջին թուրքերի Բաքու մուտքի ժամանակ ներխուժողները նրան ձերբակալել են ու սպանել մոտ 53 տարեկանում։
1936 թվականին Մոսկվայում բնակվող երեք բժիշկ զավակները (հավանաբար իրենց հոր «մեղքերի» համար) ստալինյան բռնությունների են ենթարկվել։ Մասնավորապես Մարիա Զախարյանին մինչև 1958 թվականն արգելվել է ապրել Մոսկվայում։


== Գրականություն ==
Հայերի կոտորածները Բաքվի և Ելիզավետպոլի նահանգներում, 1918-1920 թթ., պատասխանատու խմբագիր՝ Ամատունի Վիրաբյան, Երևան, 2003։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Տիգրան Զախարյանի թոռան՝ մոսկվաբնակ բժիշկ Նատալյա Ստեփանի Ռոտինյանի (ծնվ. 1929) գրած՝ իր մոր՝ բժիշկ Մարիա Տիգրանի Զախարյանի կենսագրականը, 19.05.2004։
Ֆելիպե Պեդրել

Ֆելիպե Պեդրել (իսպ.՝ Felipe Pedrell Sabaté, կատ.՝  Felip Pedrell i Sabaté, փետրվարի 19, 1841(1841-02-19), Տորտոսա, Terres de l'Ebre, Tarragona Province, Կատալոնիա, Իսպանիա - օգոստոսի 19, 1922(1922-08-19), Բարսելոնա, Իսպանիա), իսպանացի կոմպոզիտոր, երաժշտագետ։ Գեղեցիկ արվեստների իսպանական թագավորական ակադեմիայի անդամ (1895-1904)։
Երգել է եկեղեցական կապելլայում, որտեղ և ստացել է երաժշտական սկզբնական կրթությունը։ 1873 թվականից աշխատել է Բարսելոնում։ 1895-1903 թվականներին դասախոսել է Մադրիդի կոնսերվատորիայում (աշակերտներից են՝ Ի․ Ալբենիսը, Է․ Գրանադոսը, Մ․ դե Ֆալյան)։ Հրատարակել է երաժշտական ամսագրեր, իսպանական դասական և ժողովրդական երաժշտության նմուշներ։ Իսպանական ժամանակակից երաժշտագիտությունը սկզբնավորվել է երաժշտական բանահյուսության («Իսպանական ժողովրդական երգեր», հ․ 1-4, 1918-1919 թվականներ, 2 հրտ․, հ․ 1-2, 1936 թվական), ինչպես և արդի իսպանական երաժշտության մասին Ֆելիպե Պեդրելի աշխատություններով։ Իսպանական երաժշտության վերածննդի («Ռենասիմիենտո») առաջատար գործիչ Ֆելիպե Պեդրելը գլխավորել է իսպանական նոր կոմպոզիտորական դպրոցը, վճռորոշ ազդել նրա ձևավորման վրա։ Գրել է օպերաներ, ծրագրային սիմֆոնիկ երկեր, կանտատներ ու խմբերգեր, եկեղեցական երաժշտություն, ռոմանսներ և երգեր։


== Ծանոթագրություններ ==
KFC

«Քեյ Էֆ Սի» (անգլ.՝ KFC, լրիվ անվանում՝ «Kentucky Fried Chicken» [թարգ.՝ Կենտուկյան տապակած հավ]), արագ սննդի ամերիկյան անդրազգային ցանց։ Մասնագիտացված է տապակած հավամսով ուտեստների, սենդվիչների, բուրգերների և այլ ճաշատեսակների մատուցման մեջ։ Գրանցած վաճառքի ծավալներով համարվում է երկրորդ խոշորագույն ռեստորանային ցանցն աշխարհում՝ զիջելով արագ սննդի արդյունաբերության առաջատար «ՄաքԴոնալդսին»։ 2013 թվականի դեկտեմբերի դրությամբ ցանցն ունի 18 875 սննդի կետեր աշխարհի 118 երկրում։ «Pizza Hut» և «Taco Bell» ցանցերի հետ համատեղ հանդիսանում է «Yum! Brands» ռեստորանային ընկերության ստորաբաժանումը։


== Պատմությունը ==
Հարլանդ Սանդերսը ծնվել է 1890 թվականին Հենրիվիլից դուրս ֆերմայում, Ինդիանա նահանգում (Կենտուկի նահանգին մոտ)։ Երբ Սանդարան հինգ տարեկան էր, նրա հայրը մահացավ, ստիպված նրա մայրը աշխատանքի անցավ պահածոյացման գործարանում։ Նա թողեց Սանդերսին, որպես ավագ որդի՝  հոգ տանելու իր երկու կրտսեր եղբայրներին։ Երբ նա դարձավ 7 տարեկան, իր մայրը սովորեցրեց նրան ինչպես եփել։ 13 տարեկանում ընտանիքից հեռանալուց հետո, Սանդերսը անցավ տարբեր մասնագիտությունների, ունենալով տարբեր բնագավառներում տարբեր հաջողություններ։ 1930 թվականին ստացել է բենզալցակայան ԱՄՆ֊ի 25֊րդ մայրուղում Շել (Shell) ֆիրմայի, որը գտնվում էր հյուսիսային Կորբինից դուրս, Կենտուկիում։ Այն փոքր քաղաք էր Ապալաչիան լեռների եզրին։ Այստեղ նա ճանապարհորդների համար պատրաստում էր ուտելիքներ, որոնց բաղադրատոմսերը սովորել էր մանուկ հասակում։ Պատրաստում էր տապակած հավ և այլ ճաշատեսակներ, օրինակ սթեյք։ Չորս տարի իր սեփական սեղանի շուրջն աշխատելուց հետո ճանապարհի մյուս կողմում ձեռք բերեց ավելի մեծ բենզալցակայան և սեղանների քանակը դարձավ վեցը։ 1936 թ-ին նրա ընկերությունը հաջողակ դարձավ Սենդերսիի համար, քանի որ ստացավ գեներալ-գնդապետ Քենթուկի պատվավոր կոչումը`մարզպետ Ռուբի Լուֆունից։ 1937 թ-ին նա ընդլայնել է իր ռեստորանը մինչև 142 նստատեղ և ավելացրել է մի մոթել, որը նա գնել է փողոցում`անվանելով այն Sanders Court & Café:


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Սունետրա Գուպտա

Սունետրա Գուպտա (անգլ.՝ Sunetra Gupta, մարտի 15, 1965(1965-03-15), Կալկաթա, Հնդկաստան), վիպասան, Օքսֆորդի համալսարանի տեսական համաճարակաբանության պրոֆեսոր, որի հետաքրքրությունների շրջանակներն են վարակիչ հիվանդությունների՝ մալարիայի, ՄԻԱՎ-ի, գրիպի, մենինգիտի հարուցիչները։


== Կենսագրություն ==
Գուպտան ծնվել է Հնդկաստանի Կալկաթա քաղաքում։ Փրինսթոնի համալսարանից ստացել է կենսաբանության բակալավրի և Լոնդոնի համալսարանից դոկտորի աստիճան։ Ամուսնացել է պրոֆեսոր Ադրիան Վ. Ս. Հիլլի հետ։


== Գիտական գործունեություն ==
Գուպտան Օքսֆորդի համալսարանի Կենդանաբանության բաժնի տեսական համաճարակաբանության պրոֆեսոր է։ Նա Princeton University Press (Փրինսթոնի համալսարանի հրատարակչություն) Եվրոպական խորհրդատվական խորհրդի անդամ է։
Գիտական գործունեության համար Գուպտան արժանացել է Լոնդոնի Կենդանաբանական ընկերության գիտական մեդալի և Լոնդոնի թագավորական ընկերության Ռոզալինդ Ֆրանկլինի մրցանակի։ Նրա վեպերն արժանացել են Սահիտյա ակադեմիայի մրցանակի Հարավային արվեստի գրական մրցանակի, ընդգրկվել է Vodafone Crossword գրքի մրցանակի կարճ ցուցակում և Orange Prize ցուցակում։
2013 թվականի հուլիսին Գուպտայի դիմանկարը ցուցադրվել է Լոնդոնի թագավորական ընկերության ամառային գիտական ցուցահանդեսում այնպիսի առաջատար կին գիտնականի կողքին, ինչպիսին է Մարի Կյուրին։


== Գրական գործունեություն ==
Գուպտան առաջին գրական ստեղծագործությունը գրել է բենգալերեն։ Թարգմանել է Ռաբինդրանաթ Թագորի բանաստեղծությունները։ Բազմաթիվ վեպեր գրել է անգլերենով։ 2012 թվականի հոկտեմբերին նրա հինգերորդ վեպը՝ «So Good in Black» ընդգրկվել է Հարավասիական գրականության DSC մրցանակի ցանկում։


=== Վեպեր ===
Memories of Rain. Penguin Books India, New Delhi 1992, ISBN 978-0-14-016907-2.
The Glassblower's Breath (1993)
Moonlight into Marzipan (1995)
A Sin of Colour (1999)
So Good in Black (2009)


== Ծանոթագրություններ ==
Տիգրան Մեծ (այլ կիրառումներ)

Տիգրան Մեծ, կարող է վերաբերել՝

Տիգրան Մեծ - Արտաշեսյանների թագավորության արքա մ․թ․ա․ 95-55 թվականներին,
Տիգրան Մեծ -  Հայկ Խաչատրյանի պատմական վեպը։
Ռոմինա Յան

Ռոմինա Յանկելևիչ (իսպ.՝ Romina Yankelevich, ), առավել հայտնի է որպես Ռոմինա Յան (իսպ.՝ Romina Yan), արգենտինացի դերասանուհի, սցենարիստ, երգչուհի և պարուհի։


== Կենսագրություն ==
Ռոմինա Յանկելևիչը ծնվել է 1974 թվականի սեպտեմբերի 5–ին Բուենոս Այրեսում (Արգենտինա) ՝ պրոդյուսեր Գուստավ Յանկելևիչի և դերասանուհի ու սցենարիստ Քրիս Մորենայի ընտանիքում։ Ծնողները բաժանվել են 1995 թվականին։ Ռոմինան ունեցել է կրտսեր եղբայր՝ Թոմաս Յանկելևիչ՝ ռեժիսոր, սցենարիստ և պրոդյուսեր։
Ռոմինան կինոյում սկսել է նկարահանվել 1990–ական թվականների սկզբին և մինչև իր մահը՝ 2010 թվականը, նկարահանվել է 12 ֆիլմում և սերիալում։ 2005 թվականին Յանկելևիչը սկսել է սցենարիստի կարիերան։
Կինոմատոգրաֆիական գործունեությունից բացի, Ռոմինան նաև եղել է երգչուհի և պարուհի։
1998–2010 թվականներին (մինչ մահը) Ռոմինան եղել է ամուսնացած պրոդյուսեր Դարիո Ջորդանոյի հետ, որից ունեցել է երեք որդի՝ Ֆրանկո Ջորդանո, Վալենտին Ջորդանո և Ազուլ Ջորդանո։ Մահացել է 2010 թվականի սեպտեմբերի 28–ին սրտամկանի ինֆարկտից Սան Իսիդրոում (Բուենոս Այրեսի արվարձան, Արգենտինա) իր 36 ամյակից քիչ անց։ 2011 թվականի դեկտեմբին Սան Կարլոս դե Բոլիվար հիվանդանոցում բացվել է դերասանուհու անվան մանկաբուժության համալիր։


== Ծանոթագրություններ ==


== Արտաքին հղումներ ==
Ромина Ян (անգլ.) Internet Movie Database կայքում
Հովհաննես եպիսկոպոս նկարող

Հովհաննես եպիսկոպոս նկարող (ծննդյան և մահվան թվականներն անհայտ են), XVI դարի հայ քարգործ վարպետ։ 
Առինջ գյուղի (Կոտայքի մարզ) հյուսիսային մասում, ավերակ բերդի պարսպի մեջ ագուցված է մեծ, սև սալաքար, որի վրա քանդակված է գեղեցիկ արծիվ, շուրջը՝ վարպետի անունը՝ Հովհաննես եպիսկոպոս նկարող և թվականը՝ ԶԾ (1501 թ.)։
Գերման Տիտովի փողոց (Վիբորգ)

Գերման Տիտովի փողոց (ֆիններեն՝ Possenkatu, Պոսսեի փողոց), կարճ, մոտ 150 մ երկարությամբ փողոց, որը գտնվում է պատմական Վիբորգի կենտրոնում, Ամրոցային փողոցից անցնում է դեպի Վիբորգսկայա փողոց։


== Պատմություն ==

Փողոցը կառուցվել է քաղաքի հին պաշտպանական պատի գծի երկայնքով, որը բաժանում էր Քարե քաղաքն ու Եղջյուրավոր ամրոցը և ապամոնտաժվել 18-րդ դարում։ Այն ձևավորվել է 19-րդ դարի սկզբին։ 1832 թվականին Վիբորգի թատրոնի շենքի կառուցումից հետո փողոցը վերանվանվեց Թատերական։ 1929 թվականից՝ Ֆինլանդիայի անկախության հռչակումից հետո, ֆիններեն Պոսենկատու (ֆիններեն՝ Possenkatu) անվանումը դարձավ պաշտոնական՝ կոչվելով Վիբորգի ամրոցի պարետ Կնուտ Պոսսեի պատվին, որը ղեկավարել  էր քաղաքի պաշտպանությունը 1495 թվականին՝ ռուսական զորքերի կողմից քաղաքի պաշարման ժամանակ։ Այդ ժամանակի հետ է կապված Վիբորգ ամպրոպի մասին լեգենդը (երբ պայթեց Սուրբ Անդրեասի աշտարակը, որը տեղակայված էր ներկայիս Տիտովի փողոցի տարածքում)։
Փողոցի կառույցները տուժել են խորհրդա-ֆիննական (1939-1940) և Հայրենական մեծ պատերազմի տարիներին, իսկ թատրոնի շենքը չի պահպանվել։ Խորհրդային Վիբորգում փողոցը կոչվել է նաև Կրիմսկայա։ Ժամանակակից անվանումը տրվել է ի պատիվ խորհրդային տիեզերագնաց Գերման Տիտովի (1935-2000)։


== Տեսարժան վայրեր ==
Թիվ 1 շենք - «Կոչեգարկա» ռոք ակումբ,
Թիվ 4 շենք - Ի. Նաուկկարինենի բնակելի շենքը (1902, ճարտարապետ՝ Անտտի Կորպպիմակի)։


== Ծանոթագրություններ ==


== Արտաքին հղումներ ==
Титова ул. (Выборг) ⇒ Выборгский р-н
Դիմա Թահբուդ

Դիմա Թահբուդ (Arabic:ديمة طهبوب, 1976, Հևրոն, Hebron Governorate, Պաղեստինյան ազգային վարչություն), գրող, քաղաքական վերլուծաբան, Հորդանանի Մուսուլման եղբայրներ կրոնաքաղաքական կազմակերպության անդամ, Հորդանանի իսլամական գործողության ճակատի լրատվամիջոցների ներկայացուցիչ (անգլերեն լեզվով)։
Դիմա Թահբուդի ամուսինը՝ Թարեք Այուբը, եղել է  Ալ-Ջազիրա հեռուստաընկերության լրագրող և զոհվել է 2003 թվականին, երբ Իրաքում ամերիկյան երկու հրթիռներ հարվածել են Ալ Ջազիրայի շենքին։


== Կենսագրություն ==
Դիմա Թահբուդը ծնվել է 1976 թվականին Հորդանանի բժշկական ասոցիացիայի նախկին ղեկավար Թարեք Թահուբի ընտանիքում։ 2000 թվականին ամուսնացել է Թարեք Այուբի հետ, 2002 թվականին ծնվել է նրանց դուստրը՝ Ֆաթիման։ ԱՆգլերեն լեզվի բակալավրի աստիճան է ստացել Հորդանանի համալսարանից, գիտությունների դոկտորի կոչում՝ Մանչեստրի համալսարանից։
Պարբերաբար հրատարակվել է Հորդանանի «Assabeel» թերթում և գրել է ավելի քան 800 հոդված։ Հրապարակվել է նաև Al-Quds Al-Arabi and Islamtoday և Al-Jazeera Talk, ինչպես նաև պաղեստինյան թերթերում և այլ լրատվական կայքերում։ Նրա հոդվածների հիմնական մասը վերաբերում են Պաղեստինին։


== Հակասություններ ==
2016 թվականին Թահբուդը լոբբիստական գործունեություն է ծավալել՝ արգելելու լիբանանյան Մաշրու Լեյլա խմբի ելույթը Ամմանում։ Նա նաև բողոք է ներկայացրել Հորդանանում My Kali միակ առցանց LGBTQ+ ամսագրի դեմ։ Թահբուդը 2017 թվականին հարցում է արել Արդարադատության նախարարին, արդյոք Հորդանանի կառավարությունը երկրում հանդուրժում է համասեռամոլությունը։
2017 թվականի հուլիսին Deutsche Welle-ի հակամարտության գոտու հարցազրույցի ժամանակ Թահբուդը բարձր գնահատեց հորդանանցի զինվորին, որը պատասխանատու էր 1997 թվականի Խաղաղության կղզում կոտորածի համար, որտեղ զինվորը կրակ էր բացել իսրայելցի աշակերտուհիների մեծ խմբի վրա՝ սպանելով նրանցից յոթին և վիրավորելով վեց այլ մարդկանց։ Հարցազրույց վարողը Թահբուդին հարցրել է. «Դուք մայր եք և երջանիկ եք, որ ունեք 13 և 14 տարեկան աղջիկներ։ Արդյոք դպրոցականները սպանվել են, քանի որ իսրայելցի՞ են, սպանվել են անպաշտպան երեխաներ», որին Թահբուդը պատասխանել է. «Սպանվել են, քանի որ թշնամիներ են»։
2017 թվականի հոկտեմբերին Թահբուդը բողոք է ներկայացրել հորդանանցի ակտիվիստի դեմ, որը  Թահբուդի դեմքը դրել էր մի հեծյալի վրա, որը ԻԼԻՊ դրոշի դիմաց սուր էր ճոճում։ Ակտիվիստը քննադատում էր Թահբուդին՝ սատարելու համար ոստիկանության այն աշխատակցին, որն առանց հրամանի, Ռամադանի ժամանակ մինչև մայրամուտ աշխատող ռեստորանում ոտնահարել էր ուսանողների։ Ակտիվիստը ձերբակալվեց զրպարտության համար և ազատ արձակվեց, երբ նրա ընտանիքը Թահբուդից ներողություն խնդրեց։


== Ծանոթագրություններ ==